በአገር አቀፍ ደረጃ የመረጃ ዳታ ቤዛችን ውስጥ ሊገቡ የሚገባቸው ቅርሶች በየቦታው እንዳሉ ይታመናል፡፡ ብራናዎቹ ይዘታቸው ብዙ ነው፡፡ ማንኛውም መጽሐፍ መቅደሙን ካላነበብነው አንረዳውም፡፡ ከተረዳነውም ምናልባት በተዛቢ መልኩ ሊሆን ይችላል፡፡ እነዚህ የብራና መጻሕፍት ውስጥ ያሉት ዕውቀቶች በኢትዮጵያዊነታቸው ላይ የመቅድም ገጾች ናቸው፡፡ ስለዚህ በውስጣቸው ያሉትን ዕውቀቶች በትክክል ካልተገነዘብን ልንገነባት የምንመኛትን አገር የተሟላ አድርገን መሄዱ አስቸጋሪ ይሆንብናል፡፡ አገር በቀል ዕውቀቶች በብራና የተደጎሱ መጻሕፍት ስለሆኑ ብቻ አይደለም፤ የያዙት ዕውቀት ኢትዮጵያዊነታችንን በደንብ የሚያንፀባርቁ፣ አዲስ ትውልድ ስንገነባ እንዲሁ የምነሳ ሳይሆን ከትናንትናው በመነሳት ነው፡፡ ኅብረተሰቡ እነዚህ ሀብቶች ሀብቶቼ ናቸው፣ የማንነታችን የውስጥ ገጾች ናቸው የሚል ግንዛቤ ፈጥረን እንዲጠብቃቸው ካላደረግን በቀር በር ላይ ሊወጡ ሲሉ የምንጠብቅበት አካሄድ ሩቅ መንገድ ይዞን አይሄድም፡፡ ያንን ሀብቶች በየደረጃው የኢንቬነተሪ ሥራ መከናወን ይገባዋል፡፡ ከባለቤቶቹ ተቀምጠው ግን ምዝገባ ማድረግ ያስፈልጋል፡፡ ሊወጡ የሚችሉባቸው አካባቢው ጥብቅ ቁጥጥር ማድረግ ሌላው ተግባር ነው፡፡ በሌላ በኩል ቱሪስቶች በሚንቀሳቀሱበት ቦታ የሚዘዋወሩ ደላሎች አዳዲስ የስጦታ ዕቃዎች በማስመሰል ቅርሶችን እንዲዘዋወሩ፣ እንዲሸጡ ማድረግ ብቻ ሳይሆን ሌላው ተግባር ይፈጽማሉ፡፡
